Split (2016ko filma)

Split (euskaraz Banaketa) 2016ko M. Night Shyamalan indiar-estatubatuar zuzendari, ekoizle eta gidoigileak zuzendu, ekoitzi eta idatzitako beldurrezko film bat da. James McAvoy, Anya Taylor-Joy eta Betty Buckley aktoreek antzeztu zuten.

2019an Glass izeneko jarraipena izan zuen, aldi berean 2000ko Unbreakable filmaren jarraipena dena. Hirurek Eastrail 177 Trilogy deituriko trilogia osatzen dute.

 Argumentua 

Kevin (James McAvoy) trauma bitxi bat duen gizaseme xelebre bat da: bere barnean hurrenez-hurren agertzen diren 23 nortasun edo izaera ezberdin ditu, ondorioz, aldi batez garbitasunarekin obsesionatua egon litekeen artean, beste batean emakumea dela uste du, eta handik segundu gutxira 9 urteko mutiko bat bailitzan bezala jokatzen hasi.

Urtebetetze festa baten ostean, Kevinek hiru neska gazte bahitu eta inongo irtenbiderik gabe giltzaperatuko ditu: Claire (Haley Lu Richardson), Marcia (Jessica Sula) eta Casey gatazkatsua (Anya Taylor-Joy). Bertatik iges egiteko asmoz, hiru neskek Kwvinen nortasunetako bati aske utz ditzan konbentzitu beharko dute, baina halako batean, Kevinek naturazgindiko indar eta ahalmen fisikoak dituen 24. nortasun giza haragijale izugarri bat ere baduela ohartuko dira: "Piztia" delakoa.

 Aktoreak 
 James McAvoy: Kevin, 24 nortasun ezberdin, tartean "Dennis", "Patricia" eta "Piztia". Nortasun multzo osoak "Horda" izena jasotzen du. Nortasun horietako batzuk xaloak eta kaltegabeak dira, bain beste batzuk bitxiak eta oso arriskutsuak ere izan litezke, bereziki "Piztia"
 Anya Taylor-Joy: Casey Cooke
 Betty Buckley: Karen Fletcher doktorea
 Jessica Sula: Marcia
 Haley Lu Richardson: Claire Benoit
 Brad William Henke: John , Caseyren osaba
 Sebastian Arcelus: Cooke jauna, Caseyren aita
 Neal Huff: Benoit jauna, Clairen aita
 Kim Director: Hannah
 Lyne Renée: Moderatzaile akademikoa
 M. Night Shyamalan: Zooko langilea
 Bruce Willis: David Dunn

 Kanpo estekak 
 Split filmaren iragarkia ikusgai. Youtube.com 
 Wengune ofiziala 
 IMDBko fitxa irakurgai 

Kategoria:M. Night Shyamalanek zuzendutako filmak
Kategoria:Ameriketako Estatu Batuetako filmak
Kategoria:Serieko hiltzaileei buruzko filmak
Kategoria:Psikopatei buruzko filmak
Kategoria:Nortasun disoziatibo desorekari buruzko filmak
Kategoria:Bahiketei buruzko filmak
Kategoria:Suspense filmak
Kategoria:Thrillerrak
Kategoria:Zoologikoetan girotutako filmak
Kategoria:Nerabe filmak
Kategoria:Filadelfian girotutako filmak
Kategoria:2017ko filmak